**ZAPISNIK**

**1., konstituirajuće sjednice Senata**

**1. lipnja 2022. godine, četvrtak, od 13:15 do 15:00 h**

**PRISUTNI:** prof. dr. sc. Neven **Budak**,prof. dr. sc.Boris **Cota**, dr. sc. Pavel **Gregurić**,dr. sc.Boris **Jokić** (od 13:30), prof. dr. sc.Pero **Lučin**,dr. sc.Darko **Orešković**,prof. dr. sc. Zdravko **Petak**, prof. dr. sc. Krunoslav **Pisk**, dr. sc. Sonja **Radas**, prof. dr. sc. Zvonimir **Šikić**;

**ODSUTNI:** nitko

**OSTALI PRISUTNI:**

***Tajništvo:*** *Robert Brozd, Vilim Ribić (uvodni pozdrav i obavijesti)*

**DNEVNI RED**

1. Uvodna i proceduralna točka
2. **Izbor predsjednika Senata i njegovog zamjenika**
3. **Dogovor o budućim temama rada**
4. Obavijesti i razno

**Ad 0/ Uvodna i proceduralna pitanja**

* Senat je konstituiran uz puni kvorum **(10/10)**.
* Dnevni red je prihvaćen jednoglasno.
* Za ovjerovitelja ove sjednice određen je Neven **Budak**, a za zapisničara Robert **Brozd.**

**Ad 1/ Izbor predsjednika Senata i njegovog zamjenika**

Za prvog predsjednika Senata jednoglasno je izabran Krunoslav Pisk kao jedini kandidat. Za zamjenika predsjednika jednoglasno je izabran Zvonimir Šikić, također kao jedini kandidat.

**Ad 2/ Dogovor o budućim temama rada**

Krunoslav Pisk uvodno je dao kratki osvrt na dosadašnje djelovanje Sindikata i svoje viđenje kako bi se Senat kao novo oformljeno tijelo trebalo uklopiti u to djelovanje te u kojim aspektima društveno-političke zbilje, šire od samog pogleda na sustav znanosti i visokog obrazovanja, može dati doprinos. Pozvao je i druge članove Senata da iznesu svoje mišljenje.

U izlaganjima koja su uslijedila predložena su dva načina rada Senata, aktivni i reaktivni. Reaktivni način odnosi se na postojeće probleme i bitne događaje u sustavu na koje je potrebno pravovremeno reagirati, dok aktivni način podrazumijeva otvaranje novih tema za koje Senat smatra da je nužno njima se pozabaviti. Dodatno je predloženo djelovanje kroz tzv. *statement* ili eventualno *position papere*, dakle adresiranje problema i zauzimanje određenih stajališta o problemima kojima se Senat bavi.

Tijekom rasprave su istaknute sljedeće teme kao one kojima bi se Senat u svom radu mogao pozabaviti:

* Zakon o visokom obrazovanju i znanstvenoj djelatnosti te drugi prateći zakoni u sustavu
* položaj humanistike u znanosti
* ugrađivanje prava na psihološku pomoć nastavnicima u GKU
* pozicija postdoktoranada u sustavu
* utjecaj demografskih trendova na ulazak studenata u visoko obrazovanje (temeljem dostupnih simulacija o srednjoškolskim populacijama)

Od ideja koje zahtijevaju veći istraživački rad i određene financijske resurse, uz napomenu da takvi projekti vjerojatno izlaze iz domene djelovanja Senata i zahtijevaju angažman cijelog Sindikata, spomenuto je sljedeće:

* simulacija financiranja sustava znanosti temeljem novih okvira i pravila u zakonskom prijedlogu
* ocjena pozicije hrvatske znanosti u pojedinim segmentima u odnosu na svjetske trendove

Posebno mjesto u diskusiji imala je tema novog Zakona o znanosti, čiji aktualni sadržaj je prema ocjenama članova Senata još daleko od nekog prihvatljivog oblika, tj. rješenja koja se u njemu predlažu nisu dovoljno dobro razrađena, a imat će veliki impakt na sustav, posebno u domeni financiranja. Članovi Senata su obaviješteni o tome da Sindikat priprema službene komentare na prijedlog Zakona koji je u javnoj raspravi.

Utvrđeni su sljedeći zaključci:

* **Senat će javno reagirati na sadržaj prijedloga Zakona o visokom obrazovanju i znanstvenoj djelatnosti tijekom jesenskog čitanja u Saboru.**
* **Članovima Senata potrebno je dostaviti stajališta odnosno komentare Sindikata na postojeći Prijedlog zakona o visokom obrazovanju i znanstvenoj djelatnosti.**
* **Na sljedeću sjednicu Senata trebalo bi pozvati glavnog tajnika i/ili članove Predsjedništva da Senatu prenesu glavne probleme s kojima se Sindikat trenutno suočava.**
* **Potrebno je u najkraćem roku osposobiti e-mail listu za međusobnu komunikaciju članova Senata.**
* **Članovi Senata zamoljeni su da svoje prijedloge za rad Senata ukratko artikuliraju u pisanom obliku i dostave na zajedničku e-mail listu.**

**Ad 3/ Obavijesti i razno**

Glavni tajnik Sindikata je obavijestio članove Senata o terminu održavanja 10. Sabora Sindikata (2. srpnja 2022. godine) i pozvao ih da prisustvuju kao gosti.

**U Zagrebu, 22. srpnja 2022. godine.**

**Zapisničar:** **Ovjerovitelj:** **Predsjednik Senata:**

Robert **Brozd**  prof. dr. sc. Neven **Budak** prof. dr. sc. Krunoslav **Pisk**